سايڠت (دان ستاهو) ساي اينترنيت اين دولو اسلڽ دباڠونکن سباڬي ساتو اينفراستروکتور کومونيکاسي انتارا اينستيتوت ڤڽليديقن دان ڤوست ڤڠاجيان تيڠڬي. اي دباڠونکن باڬي ممودهکن کومونيکاسي دان ڤرتوکرن معلومت برکنأن ڤڽليديقن سأينتيفيک دان کجوروترأن انتارا اورڬانيساسي٢ برکأيتن.
کمودين ڤد تاهون ١٩٩٠-ان, ريۏولوسي اينترنيت برﻻکو ملالؤي ڤڠنلن ﻻمن ويب سباڬاي ساله ساتو اڤليکاسي اينترنيت. ڤڠنلن اڤليکاسي بربنتوق ﻻمن ويب ممبولهکن ڤلباڬي بنتوق معلومت دڤاڤرکن ملالؤي اينترنيت دان ممودهکن معلومت دﻻياري (دتاتڤ) اوله ڤڠونجوڠڽ. ملالؤي ﻻمن ويب جوڬ ڤلباڬي اڤليکاسي دان تيکنولوڬي برکأيتن اينترنيت داڤت دباڠونکن, ميثلڽ جاۏا اڤليت, سکريڤ (سڤرتي جاۏا سكريڤت, سي.ايس.ايس) دان سباڬيڽ.
حاصل تيکنولوڬي ﻻمن ويب, بيلاڠن, تيکنولوڬي دان ڤرسأيڠن ڤلاير اينترنيت جوڬ سماکين برتمبه. کممڤوان ڤلاير ممڤروسيس دان مموات تورون ﻻمن ويب, کممڤوان مموات تورون دان ممأينکن اوبجيک تربنم (امبيدديد اوبجيك) دان کممڤوان مناڠني ڤلباڬي تيکنولوڬي ﻻمن ويب منجادي کايو اوکور کڤد سمبوتن ترهادڤ ڤلاير اينترنيت سڤرتي اينترنيت ايكسڤلورر, موزيللا, نيتسكڤ كومونيكاتور دان ﻻءين٢ ڤلاير.
سلاءين ايت کونسيڤ ستوران اوام اتس تاليان جوڬ توروت برکمبڠ. ملالؤي کونسيڤ اين, ڤڠڬونا اينترنيت برڤلواڠ برکوڠسي ڤلباڬي بنتوق فأيل دڠن ڤڠونجوڠ اينترنيت, خوصوصڽ فأيل ۏيديو دان موزيک. بڬيتو جوڬ دڠن ميديا٢ ﻻءين سڤرتي اڤليکاسي ڤرمأينن, دوکومن دان سباڬيڽ. دالم ڤد ايت جوڬ, کونسيڤ ستورن اوام تله ممودهکن ﻻڬي کونسيڤ ﻻمن ويب ڤرسنديريان, بربنديڠ سبلوم ايت يڠ ممرلوکن سساءورڠ مڽيوا اکاءون٢ ممبينا تاڤق (دومين) درڤد ڤڽديا ڤرخدمتن اينترنيت (اي.ايس.ڤي) اونتوق منربيتکن ﻻمن ويب. ملالؤي کونسيڤ ستوران اوام, ڤڠڬونا اينترنيت بيبس ممبوک اکاءون سچارا ڤرچوما دان ممبينا ﻻمن ويب سنديري ماهوڤون برکوڠسي ڤلباڬي جنيس ميديا داينترنيت.
حاصل ڤرکمبڠن ڤلاير اينترنيت منجاديکن اڤليکاسي اينترنيت سماکين ڤوڤولر. مک وجود ڤوﻻ کونسيڤ اينجين چاريان سڤرتي ليكوس, ياهوو, ڬوڬل دان سباڬيڽ يڠ برتوجوان ممبري ڤرخدمتن چاريان ﻻمن ويب کڤد ڤڠڬونا ڤلاير اينترنيت. ڽات کونسيڤ دان ڤرخدمتن اينجين چاريان اين بڬيتو ڤنتيڠ. بهکن بوله دکاتکن بهاوا, تنڤا اداڽ اينجين چاريان موڠکن اينترنيت تيدق ممڤو براد دتاهڤ سکارڠ. سبب ايت دڠن مودهڽ اينجين چاريان داڤت مڠأوت کاونتوڠن حاصل ڤڠيعلانن کران همڤير سموا ڤڠڬونا اينترنيت اکن ممبوک ﻻمن ويب اينجين چاريان اڤبلا هندق ملاياري اينترنيت.
اينترنيت جوڬ توروت ممڤوڤولرکن بودايا چات. ولوڤون تله ڤوڤولر سجق کوجودن بي.بي.ايس (بولتين بورد سيستم) ڤد ايرا ٧٠-ان, اڤليکاسي چاتيڠ تيدق باڽق براوبه کچوالي سديکيت٢ ڤنمبهن سڤرت تيکس برورنا-ورني دان اموتيكونس (اموتيون ايكونس مڠڬنتيکن تيکس :-), :-( دان سباڬيڽ). متاخير اين کونسيڤ چاتيڠ تله برايۏولوسي کڤد بنتوق فوروم اتس تاليان, سرتا دڬابوڠ جالين دڠن اڤليکاسي اي-ميل سڤرتي يڠ دﻻکوکن اوليه ياهوو ميل دان ڬي-ميل. بڬيتو جوڬ اڤليکاسي ڤرسنديريان بربنتوق ستاند-الون ماسيه ﻻڬي دڬوناکن ملالؤي ڤڠڬونأن ياهوو ميسينجير, ڬوڬل ميسينجير دان ڬي.اين.يو. ميسينجير.
بلوڬ بوله دکاتکن ترحاصل درڤد ايۏولوسي ﻻمن ويب ڤرسنديريان دان چات. کونسيڤ ڤنربيتن سنديري حاصل٢ کاريا ڤنوليسن دان سباڬيڽ مروڤاکن اينتيڤاتي کڤد کونسيڤ بلوڬ. دالم ڤد ماس سام, ڤمباچ بوله ممبري مکلومبالاس دان بربوال ملالؤي کونسيڤ چات دان فوروم يڠ تله دترڤکن. اين ممبري رواڠ کڤد کونسيڤ ڤنربيتن دان ڤنريمأن ماکلومبالاس سرت-مرت ترهادڤ کاريا يڠ دتربيتکن. بهکن اد ڤنوليس بلوڬ يڠ مڠأوت کاونتوڠن منروسي خدمت ڤڠئيعلانن بلوڬ, سکاليڬوس ملواسکن ڤرانن بلوڬ سباڬي ساله ساتو اڤليکاسي اينترنيت يڠ ڤالڠ مڠونتوڠکن.
نامون تيدق داڤت دنافيکن, انتارا اڤليکاسي ڤالڠ ڤوڤولر حاصل ايۏولوسي اڤليکاسي اينترنيت اياله ڤرخدمتن رڠکاين سوسيال. هاري اين کيت داڤت ليهت جنام ’فيس بوق‘ منيتي دري بيبير کبيبير, بهکن مڠڬنتيکن ڤرانن اي-ميل يڠ ساتو ماس دولو مروڤاکن ساتو٢ڽ اڤليکاسي اونتوق مڽمڤايکن ميسيج, ماهوڤون ’فريندستر‘ يڠ ساتو ماس دهولو منراجو کونسيڤ رڠکاين سوسيال. ڤرانن دان ڤنولارن بودايا رڠکاين سوسيال سماکين برکمبڠ سابن هاري. ڤلبڬي اينفورماسي دسالور دان دکوڠسي دڠن رڠکاين 'ساهابت' دالم بنتوق ميسيج سڬرا, چاتتن, ڬمبر, بهکن ڤرمأينن اتس تاليان جوڬ توروت دڬابوڠ جالين منجادي سبواه رواڠ اڤليکاسي ڤلباڬي فوڠسي. بهکن کيني ’فيس بوق‘ توروت دکأيتکن دڠن ڤنولارن ڤڽاکيت سوسيال, ﻻتيهن ڤڠڬانس, ماهوڤون ڤرکمبڠن سينديکيت داده انتارابڠسا.
باڽق ﻻڬي اڤليکاسي دان تيکنولوڬي يڠ ترحاصل درڤد ريۏولوسي دان ايۏولوسي اينترنيت يڠ تيدق دجلسکن دسيني, ميثلڽ کونسيڤ ويکيڤيديا (اينسيکلوڤيديا اوام), ڤمباڠونن ڤريسيان اوام (ڤوبليق سوفت-وير ديۏيلوڤمينت) دان سباڬيڽ. بهکن ببراڤ کونسيڤ تربارو تله دڤرکنلکن ببراڤ تاهون کبلاکڠن اين, تروتاماڽ اوله ڬوڬل. انتاراڽ لايۏلي (ايکسڤيريمن رواڠ سوسيال ٣دي) دان ويب-ڬي.ئيل. (تيکنولوڬي عالم ماي اونتوق كروم).
نامون ڤرسؤالن يڠ ڤنتيڠ دسيني اياله, اڤکه تيکنولوڬي دان کونسيڤ اينترنيت يڠ باکل مونچول ١٠-٢٠ تاهون اکن داتڠ؟ اداکه اڤليکاسي دان تيکنولوڬي يڠ اد سکارڠ اکن تروس برتاهن اتاو هيلڠ دتلن زمان دان دڬنتي دڠن کونسيڤ دان تيکنولوڬي يڠ ﻻءين ڤولا؟ دان جک اد يڠ بهارو, باڬيمانکه بنتوقڽ؟ اداکه کيت سوده برسديا ممبنتوق کونسيڤ بهارو اينترنيت دان اڤليکاسيڽ؟ اتاو اڤکه کيت ممڤو منڠڬڤ لبه دهولو ڤلواڠ٢ مڠأوت کاونتوڠن دري اينترنيت (سڤرتيمان ڤڠيعلانن اينترنيت, اعلن بلوڬ ,اي-كوميرس, دان لاين٢)؟
("...اکن داتڠ - "تيکنولوڬي دان کونسيڤ اينترنيت يڠ واجر دباڠونکن, دان کناڤ)
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab